“Вы працуеце не толькі для сябе, але і на карысць іншых. Гэта вельмі важная і каштоўная якасць будучых педагогаў і спецыялістаў, — звярнуўся ён да прысутных. — Звычайна кажуць, што беларусы перш за ўсё талерантная нацыя, аднак я, абапіраючыся на народныя традыцыі, таксама адзначыў бы ўласцівыя нам узаемадапамогу і пачуццё пляча. Гэтая рыса якраз-такі фарміруецца і праяўляецца ў нашых навучэнцаў падчас працы ў студэнцкіх атрадах. Паралельна з імі ідуць згуртаванасць, калектывізм, мэтанакіраванасць, набыццё камунікацыйных навыкаў, псіхалагічная ўстойлівасць да цяжкасцей і непрадбачаных сітуацый”.